LidanRubinov/Halacha-QA huggingface dataset:
שאלה: שאלות שונות בענייני תפילה: אני בלי נדר מתפללת לפחות משתדלת שלוש תפילות ביום. אני רוצה לשאול. א. אם אני קוראת יחיד בבית (לא בבית כנסת) אני צריכה להגיד בלשם יחוד "הנה אנחנו באים להתפלל תפילת שחרית" או "הנה אני באה." ב.דבר נוסף אם אני לא קוראת את כל הקטעים בכל זאת להגיד "עם כל המצוות הכלולות בה"? ג. בימים אלה כבר אומרים תחנון? ד. אני מתפללת בבית אז בקטעים שאומרים כשיש ספר תורה לא לומר נכון? ה. בתפילת שמונה עשרה יש אותיות קטנות כמו יהי רצון מלפנייך.שתרחמנו ותחיינו חיים ארוכים וטובים. ו"מודים בבושת פנים. וכ"ו האם אומרים את זה? ודבר אחרון בשחרית כתוב בסידור בחלק מסויים פרקים של "היום יום אחד בשבת. השיר שהיו הלוים אומרים על הדוכן" וכך הלאה. קוראים את כל הפרקים או כל יום משהו מסויים? סליחה ששאלתי יותר מדיי שאלות ותזכו למצוות
תשובה: א. לומר הנה אני באה. ב. כן. ג. מר"ח חשון אומרים תחנון, אך אין לומר י"ג מידות ביחיד. ד. נכון. ה. לא חייבים לומר זאת, רק אם לפעמים מרגישים צורך נפשי להוסיף- אפשר. ו.כל יום קוראים רק את הפרק של אותו יום.
שאלה: מניין במקום העבודה: כבוד הרב במשרדנו החדש נחנך בשעה טובה בית כנסת יפה, ממש מושקע - ריהוט, עמוד תפילה, ארון קודש וספר תורה. אנחנו מתפללים בכל יום ב"ה מנחה ומזכים מתפללים העובדים בסמוך. לאחרונה עלתה השאלה, האם להתפלל בנוסח המקוצר או הרגיל (חזרת הש"ץ). הטוענים למקוצר סוברים כי עלינו לנהוג ככתוב בשולחן ערוך ובגלל שלא כל המתפללים דתיים, ויש סבירות שלא יענו אמן ויהא שמיא רבה, יכול להיווצר מצב של ברכה לבטלה. הועלתה עוד טענה של גזל זמן, אבל אני לא חושב שהיא חשובה כי אם בעל החברה השקיע כל כך בבניית בית כנסת מפואר הרי הוא רוצה שיתפללו בו. הטוענים שצריך להתפלל כרגיל עם חזרת הש"ץ (ואני בינהם) חושבים כי ישנה מסגרת של תפילה המוכרת לציבור והיא קורבנות - אשרי - תפילת לחש - חזרת הש"ץ, ודווקא בגלל שלא כל המתפללים הם דתיים יש חשש שהם לא ממש יבינו מה זה אומר תפילה מקוצרת, ואם יכנסו באיחור קל לבית הכנסת לא יצליחו ל"יישר קו" עם הציבור. קראתי בספר "פניני הלכה" של הרב מלמד כי אפשר ששליח הציבור יתנה את חזרת הש"ץ בכך שאם לא יענו אמן ויהא שמי רבה, תהיה זו תפילת נדבה - ובכך פותרים את בעיית הברכה לבטלה. אשמח לקבל תשובה בנושא בהקדם. ב מראש
תשובה: תפילה מסודרת כוללת חזרת הש"ץ. רק בשעת הדחק ניתן לקצר.
שאלה: חוזר בתשובה - 2 שאלות פשוטות: ב"ה אני בן 20 ואני חוזר בתשובה. יש לי שתי שאלות: 1. האם הספרים פניני הלכה מתאימים גם לעדות המזרח? 2. איך אני ישלים את כל הידע שחסר לי? האם אתה ממליץ על "דעת מקרא"? מראש
תשובה: ב"ה שמחתי מאוד לקבל את שאלותיך ואשתדל לענות עליהן אחת לאחת בעזרת ה'. ספרי פניני הלכה שנמכרים בחנויות הספרים ובאתר, וכן הספרים עצמם שבאתר הם ספרים מאוד מאוד טובים. הרב אליעזר מלמד מסביר מאוד יפה את המקורות ופוסק הלכות באופן נפלא. את הספר הוא כתב גם על פי הפוסקים האשכנזים וגם על פי הפוסקים הספרדים, ולהלכה הוא פוסק לאשכנזים ולספרדים. הוא מאחד את הדעות, וכותב במה בדיוק כל עדה נוהגת. ולכן אני מאוד ממליץ על הספרים האלו, גם לכאלו שהם מתחילים תהליך של חזרה בתשובה וגם לאלו שכיום יותר מתקדמים. את הידע שחסר אפשר להשלים על ידי לימוד, וזה ממש לא קשה, אם תהיה רציני תוכל להצליח לשלים בקלות. אם תרצה אשמח לסדר לך מקום לימוד שבו תוכל ללמוד באופן מסודר ולהשלים מה שחסר לך. אתה מוזמן לפנות אלי ישירות אל האימייל שלי, ועל ידי יותר פרטים אוכל לקשר בינך לבין אנשים טובים שישמחו לעזור לך. הרב יצחק גרינבלט zahig1 gmail.com
שאלה: בין ז  מרחשון ל 5 בדצמבר לתושב חו"ל בישראל: מה אומר תושב חו"ל שנוסע לישראל וחוזר לחו"ל בין ז לאדר לחמישי לדצמבר, בברכת השנים "ותן טל ומטר לברכה" או "ותן ברכה"?
תשובה: דינו כבן חו"ל. אך אם ישמש כש"ץ בארץ עליו להתפלל בקול רם כדין א"י.
שאלה: לימוד בעבודה תוך כדי שמירה: אני אמור לעבוד בשמירה בלילות בשער של מוסד אקדמי. המעסיק שלי הוא חברת שמירה והמעסיק של חברת השמירה הוא המוסד האקדמי. כל מי שעבד בעמדה הזאת בעבר קרא בה או הביא את המחשב הנייד שלו כדי להעביר את הלילה. כולם יודעים מזה ואף אחד לא אומר כלום. הבעיה היא, שנכנסתי לראיון אצל קצין הביטחון הראשי מטעם המוסד האקדמי והוא אמר לי את מה שהוא צריך לומר מבחינת הנהלים, שאסור לקרוא שום דבר בעמדה הזו, כמו בטירונות בצבא, ושאם אני מתכון לקרוא, שאני אחפש מקום אחר. כאמור, כבר כמה שנים יושב שם כל לילה בן אדם עם מחשב וכולם רואים ויודעים את זה אבל הוא אומר את הנהלים שלו. הקצינים הזוטרים שתחתיו שעובדים איתנו לא אמרו ולא יגידו שום דבר (הם בעצמם לומדים בעבודה) וברור שאם אני אקרא אז גם לא יגידו לי כלום. כאמור, הוא לא הבוס האישי שלי, הוא מטעם המוסד האקדמי ואני מטעם חברת השמירה, וגם מתחתיו לכל הקצינים שלו לא איכפת. המעסיק שלי רוצה להציב אותי בעמדה, רק שאני לא יודע אם מותר לי לקרוא שם מבחינה הלכתית. אני לומד לימודי חול ביום ומאד הייתי רוצה לנצל את השעות של הלילה ללימוד תורה. האם מותר לי לקרוא בעמדה (כאמור, אם אני לא אלמד זה יהיה תקדים בהיסטוריה של העמדה) או שאנסה לחפש מקום אחר?
תשובה: השאלה היא האם באמת אפשר לשמור בצורה כזו?
שאלה: למחוא כפיים ולדפוק בקצב באמצע התפילה: אני שואל את הרב שוב מאחר ואין רב בבית הכנסת שלנו. אודה לכבוד הרב אם יוכל להתייחס לשאלתי.תשובתו ממש חשובה. בביהכנ"ס שלנו 60-70 מתפללים בנוסח אשכנז. בשנים האחרונות החל מנהג, בעיקר בתפילת ליל שבת (לכה דודי), ע"י 2-3 מתפללים למחוא כפיים בצורה מוגזמת ולדפוק בקצב על מושבי העץ ועוד כיו"ב מיני רעשים. א. האם זו התנהגות נאותה לכבודו של מקום או לכבודו של הציבור שחלקו מבוגר? ב. האם נכון להעיר לאותם מעטים לחדול ממטרד רעשני זה?
תשובה: אם זו התנהגות חריגה המפריעה למתפללים יש להעיר לו בצינעה בנחת בדרכי נועם.
שאלה: שכירת דירה שהתגוררו בה נוצרים: שכרנו דירה ורק לאחר חתימת החוזה התברר לנו כי בדירה גרה משפחה נוצרית. מה עלינו לעשות? יש לציין, עובדה זו לא צויינה על ידי בעל הדירה שהוא כמובן יהודי וכמו כן ישנן מזוזות בבית שכן לפני המשפחה הנוצרית גרה משפחה יהודית דתית. אנו שומרי מסורת וחשוב לנו לדעת אם מבחינה הלכתית נכון לעבור לדירה זו?
תשובה: אין שום בעיה. אם נשארו במקום סמלים נוצריים יש לסלקם.
שאלה: הדלקת נרות במקום שאינני ישנה בו: אם אני מדליקה נרות אצל מי שאני מתארחת אצלו בשישי ולאחר מכן חוזרת הביתה (לא ישנה שם), האם אני יכולה להדליק אצל המארח נרות שבת? ואני אתן דוגמא כדי להסביר את שאלתי: אני אוכלת אצל חמי וחמותי פעם בשבועיים ואני מגיעה אליהם לפני כניסת השבת (אנחנו לא גרים באותה עיר) ואחרי הארוחה אני ובעלי חוזרים הביתה - האם אני יכולה להדליק נרות בביתם? אמרה לי מישהי שאני מכירה שאני צריכה לישון בבית שבו אני מדליקה את הנרות, האם זה נכון?
תשובה: רצוי להדליק נרות שידלקו זמן ארוך עד שתחזרו, ובתנאי שלא תדליקי לפני שעה משקיעת השמש.
שאלה: ייחוד ושמרטף: אני מעוניינת להזמין שמרטפית האם יש בעיה של ייחוד אם יש לנו בן בן 11 בת 9 בת 7 בן 5 ועוד קטנים יותר?
תשובה: עם כמות כזו אין בעיית יחוד.
שאלה: חתונה : יצאתי עם מישהו מסוים ואחרי שיצאתי איתו גיליתי שהוא קרוב משפחה שלי, האמא של הבחור הזה היא הבת דודה של הגיס של אמא שלי. האם מותר להמשיך את הקשר הזה הלאה או להפסיק? נ.ב. לא ידענו שאנחנו קרובי משפחה רק אחרי שיצאנו ודיברנו גילינו את זה. אשמח לתשובה.
תשובה: אין בקירבה זו שום בעיה הילכתית. בהצלחה הרב מיכאל יומטוביאן
שאלה: בחירת שם לתינוק: מתי רצוי להתחיל ולחשוב על שם לתינוק? האם בזמן ההריון אפשר להתלבט ולפחות להכין מספר שמות, או רצוי להמתין עד אחרי הלידה? האם אוריה במשמעות אור הוא שם מומלץ לבן? לבננו הבכור קראנו ליאור ואנו רוצים להמשיך את המוטיב, רק לא בטוחים אם אוריה זה שם של בן או של בת. ב ו הורים
תשובה: א. אפשר לחשוב לפני הלידה אבל שהכל יהיה רק בינך לבין בעלך. ב. שם זה כשם של בן נמצא בתנ"ך פעמים אחדות.
שאלה: מוזיקה לצורך התעמלות: א. האם מותר לשמוע שירים באנגלית? ב. האם מותר לשים מוזיקה לצורך התעמלות? ג. מה ההגדרה המדויקת לשירי עגבים?
תשובה: א. מותר ובתנאי שאלו שירים שאין בהם גסות או שירי אהבה. כמו כן, ראוי לשמוע שירים ממלחינים וזמרים שלא מתנהגים במידות מקולקלות. ב. מותר. ג. שירי אהבה וקשר בין איש לאישה. כמו כן, כל שירי שיש בו עניינים לא מוסריים אין לשמוע.
שאלה: סריגת כיפה בבית שימוש: האם יש איסור בסריגת כיפה בבית שימוש? כמו שקוראים עיתון בבית שימוש, למשל, האם יש בעיה לסרוג במקום טמא, האם זה חילול או ביזוי הכיפה? השאלה נשאלה בהמשך לשאלה "דיני סריגת כיפה"
תשובה: מותר לסרו בכל מקום מדוע לסרוג כיפה שטוחה קטנה כאשר אפשר לסרוג כיפה קמורה גדולה יותר?
שאלה: ריקוד במקום סגור: א.מותר לבת לרקוד? (לא בקבוצה או במקום ציבורי אלא לבד בחדר סגור) ב.מותר לרקוד היפ הופ?
תשובה: : מותר לרקוד. הריקוד צריך להיות ריקוד עדין ולא גס שלא מתעבד ומתמכר לגוף.
שאלה: פרשנויות בעניין אדם וחוה : התחלתי השנה ללמוד ספרות באוניברסיטה במסלול דו חוגי ואחד מקורסי החובה שלי הוא בנושא אגדות ח. היום למדנו על סיפור קין והבל, והמרצה הביאה לנו 3 פרשנויות שמעולם לא שמעתי: 1. שהויכוח בין קין להבל היה כתוצאה מקנאה בעניין נשים. לטענתה של המרצה היו שתי חוות -חוה אחת שילדה את קין והבל וחוה נוספת שהיתה אישה נוספת של אדם. האם זה נכון לפי מדרשי חז ל? והאם יש אגדת חז ל כזו? 2. האם זה נכון באופן כללי ללמוד ספרות באוניברסיטה, כי זה לא המסלול העיקרי שלי ואני לומד את זה רק כחוגי בחירה מכיוון שזה מעניק לי מלגה משמעותית שעוזרת לי לממן את התואר? שאלה זו מציקה לי מאוד ואשמח לתשובתם הכנה והנכונה,
תשובה: 1. אכן מובא במדרש שחוה הראשונה חזרה לעפרה אחרי עץ הדעת ונבראה במקומה חוה אחרת, אך לא ברור א"כ על מה הם רבו. הסבר אחר יש במדרש שקין חמד את אחותו של הבל. 2. לימוד באקדמיה מחייב חוש ביקורת מפותח, מסננת דקה וחוט שדרה חזק. בעיקר במדעי הרוח מרבים המרצים בהשערות חסרות בסיס מדעי ולערב דעות קדומות אישיות. מדע אמיתי הוא רק מה שעבר מבחן בקורתי אמפירי ואוביקטיבי. קבע עתים לתורה והצטרף לחוגי לימוד תורניים לא אקדמיים כדי לשמור על חופש דעותיך ועיקרי אמונתך.
שאלה: משיח וגאולה לפי הרמב"ם: הרמב"ם אומר שהמשיח יחזיר את כל עם ישראל בתשובה וזה לשונו: ויכוף כל ישראל לילך בה ולחזק בדקה אבל מצד שני הגמרא אומרת שיעמוד מלך שגזרותיו קשות כהמן ועם ישראל יחזור בתשובה. יש פה סתירה בין דברי הרמב"ם לגמרא אם תוכלו ליישב לי את זה אני אשמח (חוץ מזה שהרמב"ם אומר עוד שני דברים שהם סותרים כמו שהמשיח יהיה נביא פחות ממשה רבנו ובמדרש תנחומא נאמר שהמשיח יהיה יותר ממשה רבנו בנבואה ובגמרא נאמר שבית המקדש ירד מהשמיים שנאמר מקדש ה כוננו ידך). אשמח לקבל תשובה בהקדם
תשובה: : מדובר על שני שלבים בגאולה. מה שנאמר בגמ' על מלך קשה כהמן מדבר על השלב הראשון. עם ישראל יהיה בגלות ולא יתחיל במהלך תשובה. כיצד יגרום הקב"ה לעם ישראל להתחיל במהלך של גאול התשובה? או שעם ישראל יחזור מעצמו אל ה' או שיעמיד להם מלך עם גזירות קשות שיגרום לעם ישראל להתחיל לחזור בתשובה. לאחר שלב זה יתחיל מהלך הגאולה. בשלב מאוחר יותר מגיע מלך המשיח. מלך המשיח ישלים את התהליך ויכוף את מי שלא יהיה שייך באופן אישי למהלך הגאולה. המלך הקשה זה טיפול בכללות ישראל. מלך המשיח זה טיפול בפרטים שבאומה.
שאלה: הנחת תפילין על יד שמאל: אני כותב בצד שמאל אבל עושה מלאכות ביד ימין, וקשה לי גם להניח תפילין בצד ימין כי ביד שמאל אני לא רגיל לעשות דברים מסובכים. שמעתי שיש היתר בשבילי להניח בצד שמאל ולא בימין. האם יש הלכה שאפשר להסתמך עליה כאן? מראש.
תשובה: יש מחלוקת פוסקים בנושא. ראה משנה ברורה.
שאלה: העתקת דיסק למרות "כל הזכויות שמורות": קניתי דיסק הקלטה של שמחת בית השואבה של חסידות אחת. על הדיסק כתוב "כל הזכויות שמורות ואין רשות להעתיקו בשום אופן". האם אני יכול להעתיקו ולתת מתנה לאחי או שיש בדברים אלו ממש ואין לי רשות? על הזמן עבורי.
תשובה: אין להעתיק. להרחבה - ראה בשיעור "העתקת תוכנות וקלטות".
שאלה: לשים עוף או ג חנון שלא מבושלים על הפלטה:! ההורים שלי שאלו אותי כמה שאלות! האם מותר לשים עוף שלא מבושל כמה דקות לפני שנכנסת שבת, ואם אסור אז מה הסיבה שאסור? ולמה מותר לשים חמין או ג חנון לפני שבת זה הרי גם מתבשל בשבת עצמה? מה העניין כאן? אשמח לתשובה מפורטת וטובה
תשובה: תשובה בקיצור: מעיקר הדין מותר להניח בערב שבת על הפלטה אף מאכלים שאינם מבושלים לגמרי אולם הדבר מאוד מאוד לא מומלץ ועלול להביא לידי חילול שבת באופנים שונים כגון אם יפתחו סיר של תבשיל שעוד לא נגמר בישולו, אסור לסוגרו בחזרה ואם יסגרוהו יבואו לידי חילול שבת. התשובה באריכות מתוך הספר פניני הלכה  מועתק בדילוגים : "גזרו חכמים שלא להשהות מאכלים שאינם מבושלים על האש בערב שבת. ככלל, איסורי שבת חלים מרגע כניסת השבת, ולכן מן התורה היה מותר להניח לפני כניסת השבת תבשילים על גבי האש אף שימשיכו להתבשל בשבת. אלא שחששו חכמים שמא מתוך שאדם להוט שתבשילו יתבשל כראוי לסעודת ליל שבת, ייטיב את האש אחר כניסת השבת, ויעבור על איסורי הבערה ובישול. וחיזקו חכמים את דבריהם וגזרו, שאם עבר והשהה על האש תבשיל שיש צורך שימשיך להתבשל - אסור ליהנות ממנו בשבת. בעבר היו מבשלים בתוך כירה שבתחתיתה היו גחלים לוחשות, וחששו חכמים שמא יחתו בגחלים כדי לזרז את הבישול. וכן היום שמבשלים על אש הגז או על ידי גופי חימום חשמליים שבתנור או כיריים חשמליות, יש חשש שמא ירצו להגביר את האש ויעברו על איסורי תורה של מבעיר ומבשל. ואף אם יפעילו את הגז או את גופי החימום החשמליים על החום הגבוה ביותר, כך שאין אפשרות להגביר את האש, אסור להשהות עליהם תבשילים, מפני שחכמים לא חילקו בגזירתם. ועוד, שיש חשש שמא יפחיתו את החום ואח"כ יבואו להגבירו. ועוד, שכל זמן שמשהים מאכל שעוד לא התבשל על אש גלויה, יש לחשוש שיעברו על איסור בישול בדרכים שונות, כגון שיערבבו את תכולת הסיר, או יכסו אותו יותר כדי להיטיב את חומו. בשני אופנים לא קיים חשש שמא יבואו להגביר את האש, וממילא מותר להשהות את התבשיל על האש או בתוך התנור: א) כשהתבשיל מוכן לאכילה, כך שאין מניע שיגרום לאדם לחלל שבת ולהיטיב את האש. ב) כאשר התבשיל אינו מוכן לאכילה, ניתן להתיר את השהייתו על האש על ידי פעולה כנגד האש. בזמן ח היו עושים זאת על ידי גריפת הגחלים אל מחוץ לכירה או על ידי קטימת הגחלים, היינו כיסויים באפר שימעט את חומם. וכיום עושים זאת על ידי כיסוי האש, ולשם כך משתמשים בפלטה. ההיתר השני - לכסות את האש: כפי שלמדנו, אם המאכל עדיין לא התבשל כראוי (לכל שיטה כדרכה), אסור להשהות אותו על האש לפני כניסת השבת, שמא יבוא בשבת להיטיב את האש. אבל עדיין יש דרך להתיר זאת, על ידי כיסוי האש. שעל ידי שיכסו את האש ויחלישו בכך את חומה, יזכירו לעצמם שלא להגבירה אח"כ. ואם ישכחו ויבואו להיטיב את האש, כשיראו שהאש מכוסה, יזכרו שהיום שבת ויזהרו שלא להגביר את האש. ולכן מותר להשהות מאכלים שלא נתבשלו כראוי על פלטה חשמלית, הואיל וגופי החימום שבה מכוסים. וכן מותר לכסות את האש שבכיריים בטס נחושת, ולהשהות עליו את התבשילים שלא נתבשלו כראוי, שעל ידי כיסוי האש עושים סימן ברור שמזכיר את השבת, ועל ידי כך יזהרו שלא להגביה את האש. ולכתחילה טוב לכסות גם את כפתורי הגז. אף שמותר להניח על טס הנחושת או על הפלטה תבשיל שעדיין לא נסתיים בישולו, מכל מקום לכתחילה מוטב שכל המאכלים יהיו מבושלים לגמרי לפני כניסת השבת. משום שכל זמן שהם אינם מבושלים כל צרכם, כל פעולה שתגביר את חומם אסורה מהתורה. למשל, אם פתחו סיר של תבשיל שעוד לא נגמר בישולו, אסור לסוגרו. וכן אסור להזיז את הסיר למקום יותר חם הפלטה (כמבואר בהלכה ג). ולכן טוב להניח על הפלטה רק תבשילים שכבר נגמר בישולם (שש"כ א, עב)."
שאלה: מכשירי שמיעה בשבת: האם מותר לכבות מכשיר שמיעה בשבת בלילה ולהדליק ובבוקר? השאלה נשאלה בהמשך לשאלה "מכשירי שמיעה בשבת"
תשובה: לחולה שאין בו סכנה מותר, גם אם נאמר שיש איסור זה מדרבנן ולחולה שאין בו סכנה התירו.
שאלה: מגורים יחד בהליכי גירושין: אנו כרגע בהליכי גירושין. האם יש בעיה מבחינה הלכתית שנגור עדיין באותו בית?
תשובה: אין בעיה אם לא רבים. אך ראוי לדור בחדרים נפרדים.
שאלה: האם מותר לכוון את השעון לשעה שונה מהמקובל: תהיתי, האם מדין איסור "לא יהיה לך אבן ואבן גדולה וקטנה וכו" - האם מותר לאדם לשנות בכוונה את השעה בשעונו בכדי להקדים לארועים או בכדי לזרז את ילדיו ללכת לתפילה וכו?
תשובה: מותר לכוון את השעון לפי הצורך לשעה שונה אם זה לשימושו האישי. אך אם מדובר על שעון שמשמש אחרים נכון שהשינוי יהיה בידיעתם.
שאלה: חלב להכנת נס קפה שעבר פיסטור: האם חלב שעבר פיסטור יחשב כמבושל ואז לא צריכה להיות בעיה להשתמש בו בנס קפה בשבת?
תשובה: וברכת ד' אנו פוסקים שבדבר לח שנתקרר לגמרי יש בישול אפילו אם היה מבושל פעם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פרי מעצים ממשתלה: שתלתי בקיץ האחרון 3 עצי הדר שהגיעו מהמשתלה בשקים (וכך גם גודלו שם, לא נעקרו מאדמה). שק של 50 ליטר. לפי בעל המשתלה עצים אלו הינם בני 4 שנים. האם אני יכול להנות מפרי העצים ללא חשש ערלה?
תשובה: וברכת ד' כדי שנוכל למנות את השנים שהעץ היה במשתלה כשנות ערלה אנו מזקיקים שלשה תנאים: א. לעציץ יש נקב בקוטר של 2.5 ס"מ. ב. העציץ עם הנקב עמד מול האדמה ללא חציצה. ג. הנטיעה נעשתה בגוש שלם ללא התפוררות. שלושת התנאים נצרכים ואין להקל אלא כששלשת התנאים התקיימו. לצורך כך יש לקבל עדות מוסמכת שאכן כך הם הדברים לכל אורך הגידול במשתלה (המשתלות מעבירות את השתילים במשתלה מאזור לאזור לפי נפח השרשים, ולפעמים מונחים השתילים על פלסטיק או בטון, על כן צריך לברר מתי החל העציץ להיות כנגד הקרקע). מכיוון שבעלי המשתלה הם סוחרים אין להם נאמנות על התוצרת שלהם, אלא א"כ מוכח שבמשתלה הכל גדל מול הקרקע. כמו כן יש לדעת שיש שני סוגי משתלות. א. יצרנית ב. סוחרים. במשתלה היצרנית עושים את ההשרשה וההרכבה, ושם יש את המידע העיקרי, אבל בדרך כלל אין הם מוכרים עציצים פרטיים. ב. במשתלות הסוחרים אין יודעים מה נעשה במשתלה היצרנית. הם יכולים להעיד רק על הזמן שהעץ נמצא ברשותם. יש להקפיד שכשמביאים את השתיל הביתה שיעמוד מול האדמה ולא על בטון או ניילון. הדיון עד כאן היה מדיני ערלה, אבל יש לבחון גם את נושא הכלאים, דהיינו לברר האם הכנה והרוכב הם מאותו המין ואין בהרכבה איסור, לאחר שתקבל מהמשתלה את שם עץ הכנה והרוכב, עליך להתקשר למכון התורה והארץ 08-6847325, ולבקש תשובה לשאלה האם יש כאן חשש כלאים. לאחר שהכל התברר כתקין אפשר לשתול את השתיל כשהגוש שלם (יש להשקות את הצמח בהשקייה להכניסו לאדמה ורק בגומא לחתוך את דפנות העציץ). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לספר את החוכמות של אחיינית שלי: לרב אם אני מדברת על שתי בנות ואת השניה אני משבחת ואילו על הראשונה אני לא מדברת, האם החברה עלולה להבין כי הבת השניה לא טובה? אתן דוגמא ספרתי לחברה שלי על שתי אחיניות שלי. אמרתי לה ששתיהם מתוקות אבל אחת מהם שבחתי יותר ואמרתי כמה שהיא חכמה ומתוקה וממש נבונה ואילו על השניה לא דברתי, האם עלול להיווצר כאן כביכול גנאי על השניה?
תשובה: יש דבר שנקרא "אבק לשון הרע". הכוונה בזה שאין בדיבור עצמו לשון הרע אולם הוא עלול לגרום ללשון הרע. כלומר, אסור לשבח אדם אחד שמתוך השבח אפשר להבין שאדם אחר הוא לא טוב או שאנשים עלולים להתחיל ולדבר על אותו אדם ששיבחו ולהגיד עליו גם דברים רעים. במקרה שכתבת, לא נראה לי שיש בעיה מאחר ומדובר בילדות קטנות וטבעי לומר את ה"חוכמות" שלהן ואין זה אומר שהשניה אינה חכמה או אינה מתוקה, וגם החברה שלך הבינה את העניין.
שאלה: 3 שעות בין עוף לחלב: אנחנו במשפחה שומרים 3 שעות בין עוף לחלב ו-6 שעות בין בקר לחלב. יש לי חברות ששומרות 6 שעות גם על עוף. כמה צריך לשמור על עוף? השאלה נשאלה בהמשך לשאלה "להקל בהמתנה אחר עוף"
תשובה: אם המסורת המשפחתית היא עתיקה מכמה וכמה דורות יש לשמור עליה. אך מותר גם להחמיר. אפשר גם להתנות שמחמירים בלי נדר.
שאלה: פיצה מקמח מלא יוגורט: לרב כפי שכתבתי על הבצק לפיצה התקבל משפט לא מדויק כי לא מנקדים במחשב. אני עושה בצק בלי מים רק קמח מלא יוגרוט וקצת שמן. ועליו גבינה צהובה ורסק עגבניות אז איזו ברכה עלי לברך? השאלה נשאלה בהמשך לשאלה "ברכה על פיצה מבצק עשוי מקמח לבן"
תשובה: וברכת ד' נראה שבמקרה כזה, שיש רק יוגורט ושמן והטעם של היוגורט ניכר בבצק, יש לברך מזונות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ת יתר במשכורת: מורה שעובדת איתי הראתה לי את תלוש המשכורת שלה ושמתי לב שהמעסיק משלם לה לפי דרגת שכר גבוהה בהרבה מהדרגה שלה. (למורה אין אפילו תואר ראשון והיא משולמת לפי תואר שני) היא לא מודעת לעניין. שאלתי: האם אני צריכה לומר משהו בעניין או להתעלם כליל? האם לומר למורה עצמה ושהיא תחליט אם לדווח על כך או לא. או שמא עלי לדווח למעסיק על הטעות. ו
תשובה: בדרך כלל תלוש משכורת הוא חסוי. היא עלולה להיפגע מהתערבותך. אם היא לא הסתירה ממך את התלוש שלה, תשאלי אותה ברוח טובה מתי הספיקה לרכוש תואר גבוה יותר ואז תייעצי לה להודיע על כך למערכת. בדרךכלל טעויות מתגלות.
שאלה: הפסקה לעניית אמן באמצע ברכות ההבדלה: לכבוד הרב דוד חי הכהן שליט"א אני נוהג לברך בבית הכנסת במוצ"ש את ברכות ההבדלה ומכוון להוציא את השומעים ידי חובה. חלק מהשומעים מברכים אחריי בעצמם את ברכות הבשמים ובורא מאורי האש. האם אני יכול לענות אחריהם אמן או שזה נחשב להפסק שלי בין ברכת בורא פרי הגפן לברכת המבדיל בין קודש לחול ושתיית היין? האם יש הבדל בהלכה בנושא בין ספרדים לאשכנזים?
תשובה: אין לענות אמן כי יש בזה הפסק. אין הבדל בין ספרדים לאשכנזים.
שאלה: פלטה מקצרת בכניסת שבת: אם לאחר כניסת שבת הפלטה שלי מקצרת ויש סיכויי קטן שהיא יכולה לגרום לשרפה, האם אני יכולה לנתק אותה מהחשמל? האם זה נקרא פיקוח נפש?
תשובה: פלטה מקצרת עלולה לא רק לגרום שרפה אלא גם לחשמל את הנוגעים בה, צריך לנתק אותה מזרם החשמל.
שאלה: דיני העולה לתורה: בסימן קמא סעיף ב כותב השו"ע "ומ"מ צריך הוא לקרות עם השליח ציבור כדי שלא תהא ברכתו לבטלה אלא שצריך לקרות בנחת שלא ישמיע לאוזניו " רמא- "ואפילו ישמיע לאוזניו ליכא למחש דלא עדיףמתפילה". 1. למה ברכתו תיהיה לבטלה? למה לא יוצא מדין שומע כעונה? (למדתי את המשנ"ב ס"ק י לא הבנתי למה לא מסתבר. וכן ביאור הלכה שם שמקל בסומא וכו לא מבין למה לא לכתחילא?. 2. בדעת הרמ"א שכתב שאין בעיה להשמיע לאוזנו (כמו בתפילה) דעת המשנ"ב ס"ק יג שיותר טוב לא להשמיע לאוזנו מ"מ אם השמיע ליכא למחש. אך בשער הציון אות יב כותב שדעת הגר"א לכתחילא טוב יותר שישמיע לאוזנו ונשאר בצ"ע למעשה. א איך עדיף לקרוא שישמיע לאוזנו או לא? ולמה הרב מכריע כך? ב בסתירה בין המשנ"ב לשער הציון יש כלל כמו מי פוסקים?
תשובה: עיקר מטרת הקריאה בתורה היא לקרוא בקול רם לציבור כולו. המנהג המעולה הוא מנהג תימן, שכל עולה קורא בעצמו בקול לכל הצבור. כנראה שמשום כך ראוי שגם העולה יקרא בקול אך לא בקול חזק משום תרי קלי לא משתמעי. המנהג שהעולה קורא בלחש ע"מ שלא לבלבל את בעל הקורא.
שאלה: תאריך לחתונה: ברצוני לדעת האם מותר להתחתן בתאריך 19.7.2012 למעשה זהו ערב ראש חודש אב ולמחרת מתחילים 9 ימים אסורים. האם ראש החודש מבטל זאת? אביר
תשובה: לאשכנזים וודאי שאסור. ספרדים, יש נוהגים להתחתן עד ראש חודש אב. לכן, אם אתם נוהגים כמנהג הזה והחתונה כולה תהיה ביום עצמו לפני השקיעה, יהיה אפשר להתחתן.
שאלה: שאלת המשך ל: "דת משה, דת יהודי או דת ישראל" : ב"ה לרב על התשובה אבל עדין לא הבנתי מה ההבדל בן השלושה? וכמו כן למה שמות נפרדים? האם יש אורח חים רק לפי דת זו או אחרת? כמו כן מתי התחילו מושגים אלו של כל דת ודת? אודה לך על תשובה לכל שאלה בנפרד. השאלה נשאלה בהמשך לשאלה "דת משה, דת יהודי או דת ישראל"
תשובה: ב"ה בתשובתי הקודמת התיחסתי למושג "דת משה" שמופיע במסכת כתובות, וכן למושג "דת יהודית" שמופיע שם. כל מושג מהם מגדיר יסוד מסויים שיש ממנו השלכות גם לחיי זוגיות ומשפחה. "דת משה" היינו דיני התורה שלימדנו משה רבנו, ו"דת יהודית" היינו מנהג שנהגו בנות היהודים בעצמן מדור דור, אף שאינו מחוייב על פי התורה, והוא בגדר 'חומרא' שאינה מפורשת, כאשר היסוד המחייב בה הוא כוח המנהג בעם ישראל שאינו פחות מכוח התורה עצמה. מכאן הבדל שמות המושגים "משה" לחוד ו"יהודית" לחוד. המושג "דת ישראל" הוא שם כללי לדת היהודים ואינו מבטא יסוד ספיציפי מעקרונות תורתנו. כמו כן המושג שהזכרת "דת יהודי" (אף שלא נתקלתי בו לזכרוני) מבטא את אותו הדבר להבנתי. אחתום כפולה הרב נריה אברהמי
שאלה: הורדת שירים מהאינטרנט: לכבוד הרב. ברצוני לשאול שתי שאלות בנושא: א. האם מותר להוריד שיר ישן (יצא לאור בערך ב2003). אם הדיסק לא נמכר בחנויות בתור להיט אלא בתור דיסק ישן. או שאפשר לקנותו רק בחנויות ברשת כמו עוד שירים ישנים. אולי מותר בגלל שהזמר התייאש מלקבל כסף תמורת אותו דיסק.(אציין, שאני רוצה להוריד שיר אחד מהדיסק ומאותו שיר להשמיע בהופעות של חודש ארגון בית אחד-שני בתים פזמון). ב. יש לחבר שלי דיסק קנוי. האם אני יכול לקחת ממנו שיר מסוים ולערוך אותו,(ובסופו של דבר להשמיע שני בתים פזמון.) האם זה מותר או שגם זה נחשב גזל?
תשובה: א. למיטב הבנתי, שימוש זה כלול בדברים שהחוק מתיר היום, שכן זהו שימוש פעוט לצורכי לימוד וחינוך. ב. אם מדובר כמו בשאלתך הקודמת - לצורכי חודש הארגון בלבד הדבר מותר.
שאלה: לספר את הסוד של ראובן: -כבוד הרב! ראובן סיפר לשמעון על דבר שעשה, שלדעת שמעון אין ראובן מעונין שלוי ידע עליו. לוי פוגש את שמעון ושואל למה ראובן עשה זאת. האם מותר לשמעון לשקר כדי להימנע מרכילות ולומר את האמת ללוי, בפרט שדי ברור לו כי ראובן אינו מעונין שהדבר יוודע ללוי ואולי יש כאן בעיה של גילוי סוד הגם שראובן לא אמר לשמעון מפורשות כי מדובר בסוד? ו
תשובה: אם יש חשש שייווצר סכסוך, מותר לשקר מפני דרכי
שאלה: גזל כתוצאה משביתה: לרבנים במפעל ישנם עובדים בהסכם הקיבוצי וישנם אחרים עובדי קבלן. ועד העובדים הקיבוצי השבית את המפעל ולא איפשר לעובדים האחרים לעבוד. אחד הקבלנים טוען ללא קשר אם השביתה צודקת או לא, לגזל ושזה לא מוסרי. הועד טוען שזהו הצעד האירגוני שעשוי להשפיע על ההנהלה לדון איתם ולהשפיע במאבק. האם יש גזל וקיפוח שכר הדורש מהועד לפצות את הנפגעים? השביתה אושרה ומבוקרת ע"י ההסתדרות. בברכת שבת
תשובה: השביתה פוגעת לא רק בעובדי הקבלן אלא גם בבעל המפעל עצמו, ויש כאן בעצם שאלה אחת שעלינו לברר מי התיר להם לשבות ולפגוע בבעל המפעל או בעובדי הקבלן? על פניו מבחינת ההלכה אסור לעובד להשבית את העבודה ובכך לגרום הפסד למעסיק או לעובדים אחרים, אם תנאי העבודה אינם מוצאים חן בעיניו שיקום וילך, אף אחד לא מכריח אותו להישאר. אולם, אם פעולת השביתה היא דבר מקובל לעשותו בתחום הזה, והמעסיק ידע שכך המנהג ועל דעת כן העסיק עובדים, אם כן מותר לעשות שביתה, ואף פועלי הקבלן אינם יכולים להתלונן שהרי גם הם באו לעבוד במפעל על דעת המנהג המקובל. ומה עוד שאם השביתה מבוקרת ומאושרת ע"י ההסתדרות נראה שהשביתה מוגדרת כמנהג מקובל. הרב ניר אביב
שאלה: המשך לשאלה: בהמשך לשאלה של האישה - הרב בנימין רשם: "להבא, תאמרי עכשיו בקול רם: "שכל מחשבה של נדר (ואף של צדקה) אינך רוצה בקיומה אלא אם כן תאמרי בקול שאת נודרת או כשאת נותנת את הכסף ממש, וכל זה בידיעת בעלך" -לפי מה שרשם הרב שברגע שיש מחשבה טורדנית גם לגבי צדקה -אז זה לא נדר- ואין צורך ליישם את המחשבה. האם צריך לומר זאת כל פעם לפני מחשבה טורדנית או פעם אחת מספיקה לכלל המחשבות שיצוצו בעתיד? השאלה נשאלה בהמשך לשאלה "נדר בלי כוונה"
תשובה: מחשבה טורדנית אינה נדר אולם כהמלצה שלא להיות טרודים במחשבות כאלו מומלץ לומר את הנוסח שכתבתי. בעיקרון מספיק לומר אותו פעם אחת. אם עבר הרבה זמן ורוצים לומר שוב אפשר, שהרי זה בדיוק כמו הקבלה שאומרים בהתרת נדרים בערב ראש השנה.
שאלה: שמות החודשים כיום: כשעמ"י עלה מבבל "אימצנו" את שמות החודשים של ארץ בבל אפילו שחלקם הם שמות של עבודה זרה כמו תמוז. לכן מה הבעיה היום להשתמש בשמות החודשים של הנוצרים הרי גם היום יש עליה מחו"ל? אז מה נפקא מינא בין אוגוסטוס, שהוא שם של קיסר רומאי, לתמוז שהוא שם של אל בבלי? אשמח לתשובה לשאלה שמטרידה אותי כבר זמן רב השאלה נשאלה בהמשך לשאלה "שמות ראשי חודשים"
תשובה: : יש באמת כאלו שדימו ולכן לא אסרו להשתמש בשמות הנוצרים. אולם יש שחילקו שדווקא שמות החודשים הבבליים ניתן להשתמש משום שהעבודה זרה שהשתמשה בשמות אלו כבר לא נמצאת בעולם. לעומת זאת לגבי שמות החודשים הנוצריים, הדת הנוצרית חיה וקיימת ואין להזכיר את השמות שעליה בנויה הדת הנוצרית.